Nurmagomedovning otasi o‘g‘lini jazolamaslikka qaror qildi

Mutlaq jangchilar chempionati (UFC) chempioni Habib Nurmagomedovning otasi va murabbiysi Abdulmannop Nurmagomedov o‘g‘lini Konor Makgregor bilan jangdan so‘ng sodir bo‘lgan hodisa uchun jazolamaslikka qaror qildi, deya xabar beradi TASS.
Nurmagomedov Makgregorni bo‘g‘ish usuli bilan taslim etdi. Jangdan so‘ng, rossiyalik jangchi oktagondan tashqarida mushtlashuv uyushtirdi. Bunga uning otasi o‘g‘lini UFC’dan ham qattiqroq jazolashi haqida ma'lum qilgandi.
«Bizda jahon, olimpiya chempionlari, klub prezidentlari, vitse-prezidentlaridan iborat bo‘lgan sport faxriylari to‘plandi. Ular o‘tirib, yuz bergan hodisa ustida bosh qotirishdi, aqlli odamlar unga yuz bergan voqeani eslatmaslik kerakligini aytishdi. Men ko‘pchilik bilan rozi bo‘ldim. Habib bilan uchrashganimizda, bir-birimizga qaradik, bu mavzu haqida gaplashmadik», - deya ma'lum qildi katta Nurmagomedov.
Eslatib o‘tamiz, avvalroq Nurmagomedov va Makgregor jangidan keyingi mushtlashuvning aniq sababi aytilgandi.